Karl Vennberg

Karl Gunnar Vennberg (født 11. april 1910 i Blädinge i Småland, Sverige, død 12. mai 1995 i Spånga, Stockholm) var en svensk forfatter, oversetter og kritiker.

Vennberg vokste opp i et pietetisk kristent miljø, faren var gårdbruker. Han studerte humaniora ved Universitetet i Lund og Stockholms högskola. Han debuterte i 1937 som lyriker med diktsamlingen Hymn och hunger. Vennberg oversatte T.S. Eliot og Franz Kafka til svensk. Fra 1941 til 1944 var han litteraturkritiker i ukeavisen Arbetaren, 1946–-47 kulturredaktør i Aftontidningen og 1957–75 kulturredaktør i Aftonbladet. I 1962 ble han formann for det svenske litterære akademiet Samfundet De Nio.

På 1940-tallet ble Vennberg en innflytelsesrik kritiker. Som kritiker og essayist er han gitt mye av æren for å ha banet vei for den svenske modernismen. Hans egne diktsamlinger Halmfackla (1944) og Tideräkning (1945) regnes sammen med Erik Lindegrens arbeider som sentrale verk i «fyrtiotalismen» i den svenske lyrikken.

På 1970-tallet fikk Vennberg et nytt gjennombrudd som lyriker, og i 1972 ble han tildelt Nordisk råds litteraturpris for diktsamlingen Sju ord på tunnelbanan.

Vennberg var som en av to lyrikere medlem av den svenske Bibelkommisjonen, som mellom 1973 og 2000 arbeidet fram den nye svenske bibel-oversettelsen av 2000.

 Bibliografi 
 Dikter 1944 til 1962 1993
 Dikter 1971 til 1992 1993
 Du är min landsflykt 1990
 I väntan på pendeltåget 1990
 På mitt samvete 1987
 Längtan till Egypten 1987
 Dikter kring noll 1983
 Fiskefärd 1983
 Bilder I XXVI 1981
 Från ö till ö 1979
 Visa solen ditt ansikte 1978
 Vägen till Spånga Folkan 1976
 Du måste värja ditt liv 1975
 Sju ord på tunnelbanan 1971
 Dikter, 1944 til 1960 1962
 Tillskrift 1960
 Vid det röda trädet 1955
 Synfält 1954
 Vårøvning 1953
 Fiskefärd 1949 
 Tideräkning 1945
 Halmfackla 1944 
 Hymn och hunger 1937 

 Priser og utmerkelser (utvalg) 
Årstall  Priser og utmerkelser  Gerard Bonniers pris  ÖstraboprisenPilotprisen  Aniara-prisen   Æresdoktor ved Universitetet i StockholmKellgrenprisenCarl Emil Englund-prisen  Sveriges Radios lyrikkpris  Nordisk råds litteraturpris  Litteraturfrämjandets stora pris  Bellmanprisen  De Nios stora pris  Boklotteriets stipend

 Referanser 

Kategori:Svenske forfattere
Kategori:Vinnere av Nordisk råds litteraturpris
Kategori:Æresdoktorer ved Stockholms universitet
Kategori:Medlemmer av Samfundet De Nio
Kategori:Alumni fra Lunds universitet
Kategori:Personer fra Alvesta kommun